”Din iarnă, o să încep din nou munca. Trebuia să stau, să mă pregătesc, dar o să revin. Nu am pus pe mine pentru că zi de zi fac antrenamente. CS Fourei este echipa la care joc acum, mă ocup şi de antrenamentele grupelor de copii.

Mulţumesc familiei şi soţiei, care au înţeles că fotbalul e viaţa mea. La antrenamente vin copii foarte săraci, care venind aici au o masă caldă, lucru care mă bucură şi mai mult, pentru că reuşesc să fac ceva pentru ei.

Am cumpărat o grădiniţă în care am 60 de copii. E o responsabilitate în plus, însă mă bucur, am şi eu fetiţa acolo. Îmi plac copiii foarte mult, acum am grijă de 60 de copii. Nu ştiu, o să vorbesc cu soţia, o să analizăm situaţia. Acum, avem 60 de copii, o să fie 61.

Vom vedea pentru că e o mare responsabilitate. M-am gândit la viitorul familiei, la viitorul meu, pentru că va veni şi un moment în care va trebui să mă retrag din fotbal şi va trebui să am un bussines din care să mă întreţin”, a declarat Bănel Nicoliţă pentru Cancan.